《青衫湿 广林饮李太虚寓中出家姬作剧》
明代·曹溶

红桥旧日深情地，一片玉箫吹。画蛾青敛，著人多处，不在歌时。

教师催出，齐登绣毯，摆落游丝。曲终帘掩，堂前黄月，占断相思。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。